stanford-oval/wikipedia huggingface dataset:
Fort-Liberté

| Fort-Liberté Fòlibète |
| --- | --- |
 Fort-Liberté
 Koordinaatit: 19°40′4″N, 71°50′23″W 
Valtio:  Haiti
Departementti:  Nord-Est
Arrondissementti:  Fort-Liberté
Hallinto:  
 – Hallinnon tyyppi:  Kunta
Väkiluku (2003):  30 110
Infobox OKVirheellinen NIMI-arvo: 
Fort-Liberté (Kreoliksi: Fòlibète) on kaupunki Haitissa. Asukkaita oli vuoden 2003 väestönlaskennassa 30 110.   Fort-Liberté on myös samannimisen Haitin koillisosien hallinnollisen alueen, arrondissementin, pääkaupunki.
Fort-Liberté on yksi maan vanhimmista kaupungeista, espanjalaisten vuonna 1578 perustama. Ranskalaisten suunnittelema kaupunki sijaitsee lahden rannalla, josta päästään vesitse moniin linnakkeisiin. Niistä kuuluisin on Fort Dauphin, joka rakennettiin 1732. Vuonna 1756 linnoituksessa syntyi silloisen komentajan poika, josta tuli sittemmin pitkään palvellut värikäs poliitikko ja kirjailija Vincent-Marie Viénot de Vaublanc.
Haitin vallankumouksen aikana Napoléon Bonaparten lähettämät ranskalaiset joukot nousivat ensimmäiseksi maihin juuri Fort-Libertéssä. Kenraali  Rochambeaun johtamat joukot hyökkäsivät kaupunkiin ja tuhosivat linnakkeen puolustajat. Joukot olivat saaneet tehtäväkseen valloittaa koko saari jälleen Ranskalle ja saattaa orjuus uudestaan voimaan.
Nimen vaiheita

Kaupunki on tunnettu useilla nimillä.  Taíno-intiaanit ja espanjalaiset kutsuivat sitä nimellä Bayaha, mutta ranskalaiset antoivat sille nimen Fort-Dauphin, jotka se kantoi heidän poistumiseensa vuonna 1804, jonka jälkeen se sai nykyisen nimensä.
Kun entinen Haitin armeijan kantaupseeri ja sittemmin Haitin presidentti Henri Christophe julistautui 1811 kuninkaaksi nimellä Henri I, hän nimesi kaupungin uudelleen kuninkuuttaan korostavalla nimellä Fort-Royal, mutta hänen kuoltuaan 1820 siitä tuli jälleen Fort-Liberté.
Aiheesta muualla

Kuvia tai muita tiedostoja aiheesta Fort-Liberté Wikimedia Commonsissa
(ranskaksi) Profil de la ville de Fort-Liberté (Arkistoitu – Internet Archive) Haiti Reference
(ranskaksi) Période Française (Arkistoitu – Internet Archive) Haiti Reference
Franz Seitz (vanhempi)

| Franz Seitz> Henkilötiedot |
| --- | --- |
Syntynyt: 14. huhtikuuta 1887 München, Saksa
Kuollut: 7. maaliskuuta 1952 (64 vuotta) Schliersee, Länsi-Saksa
Ammatti:  elokuvaohjaaja, -käsikirjoittaja, -tuottaja, -näyttelijä
Aiheesta muualla
IMDb 
Franz Seitz (14. huhtikuuta 1887 München, Saksa – 7. maaliskuuta 1952 Schliersee, Länsi-Saksa) oli saksalainen elokuvaohjaaja ja käsikirjoittaja. Hän ohjasi kuutisenkymmentä elokuvaa vuosina 1920–1951. Hän oli myös näyttelijä ja hänellä oli hänen omaa nimeään kantava tuotantoyhtiö. Hänen poikansa Franz Seitz (Georg Laforet) (1920–2006) oli elokuvatuottaja.
Filmografia

Ohjaukset, osassa myös käsikirjoitus
| --- | --- |
  Der Herr mit der Dogge 1918  Verlorenes Spiel 1919  Die Gemeinde von Sankt Helena und ihr Kaplan 1919  Die sterbende Salome 1919  Prinz Keo. Der Raub der Mumie 1919  Der letzte Schuß 1920  Das Ende des Abenteurers Paolo de Caspado 1920  Der bayerische Hiasel 1920  Das ausgeschnittene Gesicht 1920  Die Vermummten 1920  Das Milliardentestament 1920  Der Ausgestoßene 1921  Tom Mürger, der Bankräuber 1921  Die Flucht ins Jenseits oder Die dunkle Gasse von New York 1921  Jägerblut 1922  Kuningattaren rakastaja (Der Favorit der Königin) 1922  Des Kaisers alte Kleider 1923  Die blonde Hannele 1924  Der Weg zu Gott 1924  Die abenteuerliche Hochzeit 1925  Das Parfüm der Mrs. Worrington 1925  Dein Begehren ist Sünde ... 1925  Der Jäger von Fall 1926  Heimliche Sünder 1926  Marccos tollste Wette 1926  Ich habe im Mai von der Liebe geträumt 1927  Arme kleine Colombine 1927  Hinter Klostermauern 1928  Der Weiberkrieg 1928  Almenrausch und Edelweiss 1928  Links der Isar - rechts der Spree 1929  Der fidele Bauer 1929 :  Siveä sulotar (Die keusche Kokette) 1929  Bruder Bernhard 1929  Der Herrgottschnitzer von Oberammergau 1930  Der Jäger von der Riß. Der Schuß im Morgengrauen 1930  Glühende Berge - Flammendes Herz 1930  Die Mutter der Kompagnie 1931  Der Schützenkönig 1932  Wenn dem Esel zu wohl ist... 1932  Ein Kuß in der Sommernacht 1933  S.A.-Mann Brand 1933  Der Meisterdetektiv 1933  Die blonde Christl  1933  Achtung! Wer kennt diese Frau? 1934  Die Frauen vom Tannhof 1934  Zwischen Himmel und Erde 1934  Bei der blonden Kathrein 1934  Mit dir durch dick und dünn 1934  Der Kampf mit dem Drachen 1935  Die Jugendsünde 1936  Es waren zwei Junggesellen 1936  Du kannst nicht treu sein 1936  Der ahnungslose Engel 1936  So weit geht die Liebe nicht 1937  IA in Oberbayern 1937  Die Pfingstorgel 1938  Skandal um den Hahn 1938  Hochzeit mit Hindernissen 1939  Das jüngste Gericht 1940  Der Mann aus Zelle 19 1922  Die Erbin vom Rosenhof 1942  Der letzte Schuß 1951
Freddy Mayola

| Freddy Santiago Mayola Fernández> Henkilötiedot |
| --- | --- |
Syntynyt: 1. marraskuuta 1977 (ikä 46) Havanna, Kuuba
Yleisurheilija
Pituus:  176 cm
Paino:  74 kg
Laji:  pikajuoksu
Ennätykset:  100 metrin juoksu: 10,10 (1999)
| Mitalit> Maa:   Kuuba.Miesten yleisurheilu. Olympialaiset  | Mitalit> Maa:   Kuuba.Miesten yleisurheilu. Olympialaiset  | Mitalit> Maa:   Kuuba.Miesten yleisurheilu. Olympialaiset  | Maa:   Kuuba> Miesten yleisurheilu. |
| --- | --- | --- | --- |
|  Pronssia | Sydney 2000 | 4 × 100 metrin viesti |  |
Freddy Santiago Mayola Fernández (s. 1. marraskuuta 1977 Havanna, Kuuba) on aktiiviuransa päättänyt kuubalainen pikajuoksija. Hän oli mukana vuoden 2000 kesäolympialaisissa pronssia voittaneessa Kuuban pikaviestijoukkueessa. Samoissa kisoissa hän osallistui myös 100 metrin juoksuun, jossa selvisi puolivälieriin saakka.
Giovanni Fossà

Giovanni Fossà (17. tammikuuta 1853 Gambellara – 17. joulukuuta 1936) oli italialainen roomalaiskatolinen piispa. Hänet vihittiin papiksi elokuussa 1875 ja nimitettiin Fiesolen hiippakunnan johtoon 29. huhtikuuta 1909. Piispaksi vihkiminen seurasi 27. kesäkuuta. Pääkonsekraattorina toimi Antonio Feruglio.
Fossà kuoli 83-vuotiaana virassa. Hänen seuraajakseen tuli Giovanni Giorgis.
Gwilym Lee

| Gwilym Lee |
| --- | --- |

Henkilötiedot
Syntynyt: 24. marraskuuta 1983 (ikä 40) Bristol, Yhdistynyt Kuningaskunta
Ammatti:  näyttelijä
Aiheesta muualla
IMDb
Gwilym Lee (s. 24. marraskuuta 1983 Bristol, Englanti) on brittiläinen näyttelijä. Hän on näytellyt useissa William Shakespearen näytelmissä. Leen elokuvarooleihin kuuluu Brian May elokuvassa Bohemian Rhapsody.
Ura

Leen sukutausta on walesiläinen. Seitsenvuotiaana hän innostui rugbyn pelaamisesta, josta hän luopui teatteriopintojen takia. Leen lapsuudenperhe muutti tiuhaan, ja asettui lopulta Birminghamiin. Leen nuoruus oli usein tasapainoilua walesiläisen ja englantilaisen identiteetin välillä. Ajatus näyttelemisestä ammattina alkoi itää 16-vuotiaana, jolloin Lee pääsi näyttelemään Royal Shakespeare Companyssa.
Vuonna 2009 Lee näytteli Laertesin roolin Shakespearen tragediassa Hamlet, jota esitettiin Broadwaylla New Yorkissa. Vuonna 2011 Lee palkittiin Edgarin roolistaan Kuningas Learissa, jota esitettiin Donmar Warehouse -teatterissa Lontoossa.
Lee on näytellyt useissa televisiosarjoissa vuodesta 1997 alkaen. Tuolloin hänellä oli James Hunterin rooli sarjassa Animal Ark. Vuosina 2013–2016 Lee näytteli rikosylikonstaapeli Nelsonia draamasarjassa Midsomerin murhat. Vuosina 2020–2023 hänellä oli Grigorin rooli satiirisessa draamakomediassa The Great.
Lee on näytellyt myös muutamissa kokoillan elokuvissa. Vuonna 2018 hän näytteli Brian Mayta Queen-yhtyeestä kertovassa draamassa Bohemian Rhapsody. Seuraavana vuonna hänellä oli Nedin rooli australialaisessa romanttisessa komediassa Top End Wedding.
Valikoitu filmografia > Elokuvat

The Last Witness (2018)
Bohemian Rhapsody (2018)
Top End Wedding (2019)
Here (2024)
Valikoitu filmografia > Televisiosarjat

Animal Ark (1997–1998)
Midsomerin murhat (2013–2016)
Jamestown (2017)
The Great (2020–2023)
Teatterirooleja

Rikhard III (rooli: Prinssi Edvard, 1999)
Kuningas Oidipus (rooli: sanansaattaja, 2008)
Hamlet (rooli: Laertes, 2009)
Kuningas Lear (rooli: Edgar, 2010)
Othello (rooli: Cassio, 2011)
Aiheesta muualla

Theatricalia: Gwilym Lee
Geffen Records

| Geffen Records |
| --- | --- |

Emoyhtiö:  Universal Music Group
Perustettu:  1975
Perustajat:  David Geffen
Kotimaa:  Yhdysvallat
Sijainti:  Santa Monica, Kalifornia
Kotisivu
Infobox OKNimi-testi OK: 
Geffen Records on David Geffenin vuonna 1975 perustama levy-yhtiö. Geffen oli alun perin osa Warner Brothers Recordsia, kunnes MCA osti sen vuonna 1990. Nykyään se on osa Universal Music Groupia.
Artisteja, joiden albumeita Geffen Records on julkaissut:
Aerosmith
Ashlee Simpson
Asia
Audioslave
Beck
Berlin
Blink-182
Bloodhound Gang
Brasco
Cher
Common
Counting Crows
Deborah Harry
Don Henley
Donna Summer
Garbage
Guns N’ Roses
GZA
Hanoi Rocks
Hoku
John Lennon
Kylie Minogue
Limp Bizkit
Neil Young
Nelly Furtado
Nirvana
Mini Viva
Papa Roach
Pat Metheny Group
Peter Gabriel
Puddle of Mudd
Rise Against
The Roots
Slayer
Snoop Dogg
Sonic Youth
The Game
The Stone Roses
Trust Company
Weezer
Whitesnake
XTC
Yoko Ono
Aiheesta muualla

Geffen Recordsin kotisivut
Fallen Sword

| Fallen Sword |
| --- | --- |
Kehittäjä:  HuntedCow
Julkaisija:  HuntedCow
Julkaistu:  2006
Lajityyppi:  MMORPG
Pelimuoto:  Yksinpeli
Alusta:  WWW-selain
Jakelumuoto:  Ladattava/Web
Lisää peliartikkeleitaVideopelien teemasivulla
Infobox OK   : 
Fallen Sword on fantasia-aiheinen massiivinen nettiroolipeli. Peliä pelataan selaimella, ja se on englanninkielinen. Pelissä ei ole lajityypille tavanomaisesti mitään lopullista tavoitetta tai loppua, mutta pelissä on pieniä tehtäviä, joita pelaaja voi suorittaa.
Pelaaminen

Pelissä pelaajalle näkyy ruudulla kartta, joka näyttää lähiruudut ja sen, missä ruudussa pelaaja on parhaillaan. Kartan yläpuolella on alueen nimi, joka kertoo, millä alueella pelaaja on. Kartan vieressä on sarakkeita, joissa näkyy, mitkä hirviöt ja muut kanssapelaajat ovat samassa ruudussa. Pelissä voi liikkua ylös, alas, vasemmalle tai oikealle menettäen kuntoansa yhdellä. Vinoittain liikuttaessa menettää taas kaksi pistettä kuntoaan. Kuntoa menettää myös taisteluissa hirviöiden tai muiden pelaajien kanssa. Kun kunto on lopussa, pelaaja ei voi enää liikkua eikä hyökätä kenenkään kimppuun.
Pelissä voi saada hahmolleen lisää tasoja tappamalla pelissä olevia hirviöitä. Jokaisesta hirviön taposta saa enemmän kokemuspisteitä, kun taas häviämällä menettää kokemuspisteitä. Kun kokemuspistetä on tarpeeksi, pelaajan taidot kehittyvät.
Aiheesta muualla

Virallinen Fallen Sword -sivusto (englanniksi)
Paljon tietoa pelistä (Arkistoitu – Internet Archive) (englanniksi)
Freddie Fox

Freddie Fox vuonna 2019.
Freddie Fox (s. 1989 Lontoo) on englantilainen näyttelijä. Hän on esiintynyt muun muassa elokuvassa Kolme muskettisoturia (2011).
Televisiorooleja Foxilla on ollut sarjoissa The Crown, Edwin Droodin arvoitus, McDonald & Dodds, Murhat maalaistalossa ja Rakkauden lumo. Hän on työskennellyt myös ääninäyttelijänä Netflixin animaatiosarjassa Ruohometsän kansa.
Fox on maineikkaan näyttelijäsuvun jäsen. Hän on Edward Foxin poika, James Foxin veljenpoika, Emilia Foxin veli ja Laurence Foxin serkku.
Aiheesta muualla

Freddie Fox Internet Movie Databasessa. (englanniksi)
Giovanni Ferrari

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 6. joulukuuta 1907
Syntymäpaikka: Alessandria, Italia
Kuolinaika: 2. joulukuuta 1982 (74 vuotta)
Kuolinpaikka: Milano, Italia
Pelipaikka: Keskikenttä
Maajoukkue
| 1930–1938 |  Italia | 45 | (14) |

Giovanni Ferrari (6. joulukuuta 1907 Alessandria – 2. joulukuuta 1982 Milano) oli italialainen jalkapalloilija ja jalkapallovalmentaja. Ferrarin pelipaikka oli keskikenttä. Hän saavutti urallaan jalkapallon maailmanmestaruuden vuosina 1934 ja 1938. Hän pelasi maailmanmestaruuskilpailuissa yhteensä kahdeksan ottelua tehden niissä kolme maalia. Italian maajoukkueessa Ferrari pelasi 45 ottelua tehden niissä 14 maalia. Hän edusti seurajoukkueurallaan useita eri italialaisia seuroja, kuten Alessandriaa, Juventusta ja Internazionalea. Pelaajauran jälkeen Ferrari toimi kaksikymmentä vuotta valmentajana. Hän valmensi muun muassa Italian maajoukkuetta kahteen otteeseen, ensin vuosina 1958–1959 ja uudestaan 1960–1962. Hän oli Italian maajoukkueen toinen valmentaja Paolo Mazzan rinnalla vuoden 1962 MM-kilpailuissa.
Freddie Hubbard

| Freddie Hubbard |
| --- | --- |

Henkilötiedot
Syntynyt: 7. huhtikuuta 1938 Indianapolis, Indiana, Yhdysvallat
Kuollut: 29. joulukuuta 2008 (70 vuotta) Sherman Oaks, Kalifornia
Ammatti:  muusikko, säveltäjä
Muusikko
Aktiivisena:  1958-2008
Tyylilajit:  jazz, hard bop, fuusiojazz, jazz-rock, free jazz
Soittimet:  trumpetti, flyygelitorvi
Yhtyeet:  Jazz Messengers, Montgomery Brothers
Levy-yhtiöt:  Blue Note, Atlantic Records, Columbia Records, CTI Records, Elektra Records ja Enja Records 
Aiheesta muualla
www.freddiehubbardmusic.com
  [ Muokkaa Wikidatassa ] [ ohje ]  
Freddie Hubbard (7. huhtikuuta 1938 Indianapolis – 29. joulukuuta 2008 Sherman Oaks, Kalifornia) oli yhdysvaltalainen jazztrumpetisti. Hän aloitti uransa soittamalla Wes ja Monk Montgomeryn kanssa Indianapolisissa. Muutettuaan 20-vuotiaana New Yorkiin hän alkoi saavuttaa mainetta soittamalla sellaisten muusikkojen kuten Philly Joe Jones, Sonny Rollins, Slide Hampton, J.J. Johnson, Eric Dolphy ja Quincy Jones kanssa.
Vuonna 1961 Hubbard liittyi kuuluisaan Art Blakeyn Jazz Messengers-kokoonpanoon.
Vuonna 1960 hän levytti ensimmäisen albuminsa nimeltään Open Sesame ja seuraavana vuonna hän julkaisi yhteistyössä Wayne Shorterin kanssa neljännen albuminsa, Ready For Freddie, jota monet pitävät mestariteoksena. 1960-luvulla Hubbard oli mukana myös sellaisilla levyillä, kuten Ornette Colemanin Free Jazz, Eric Dolphyn Out to Lunch, Herbie Hancockin Maiden Voyage ja John Coltranen Ascension, jotka kuuluvat jazzin historian merkkipaaluihin. Osa mainituista levyistä edustaa avantgarde-jazzia, mutta Hubbard ei soolourallaan jatkanut tämän tyylin parissa työskentelyä.
1970-luvun alussa Hubbard julkaisi sähköisempiä levyjä. Näistä tunnetuimmat ovat vuonna 1970 julkaistut Red Clay sekä Straight Life, joista ensin mainittua Hubbard on sanonut itse jälkeenpäin parhaaksi levykseen. Levyillä on mukana sähköbasso ja -piano sekä hieman funkmaiset rytmit. Tyyliltään ne eivät kuitenkaan ole varsinaisesti fuusiota. Myöhemmin 1970-luvulla Hubbard julkaisi kaupallisempia levyjä, joiden on sanottu vahingoittaneen hänen mainettaan jazzin kuuntelijoiden parissa.
Hubbard julkaisi yhteensä yli 50 albumia. Hän kuoli 70-vuotiaana 29. joulukuuta 2008 saatuaan tapaninpäivänä sydänkohtauksen.
Hubbard vieraili yhtyeineen Helsingissä jo 1960-luvulla. Hän esiintyi Pori Jazz -festivaaleilla 1978 kvintetteineen, 1990 McCoy Tynerin kvartetissa ja vuonna 2000 The New Jazz Composers Orchestran kanssa. UMOn solistina häntä kuultiin Helsingissä 1993.
Aiheesta muualla

Freddie Hubbardin muistokirjoitus Helsingin Sanomissa
Filippiinit kesäolympialaisissa 2016

Filippiinit osallistui Rio de Janeiron olympialaisiin 2016 13 urheilijan joukkueella. Joukkueen lipunkantajana avajaisissa toimi pöytätennispelaaja Ian Lariba.
Uinti

| Urheilija | Matka | Alkuerät> Aika | Alkuerät> Sija | Välierät> Aika | Välierät> Sija | Loppukilpailu> Aika | Loppukilpailu> Sija |
| --- | --- | --- | --- | --- | --- | --- | --- |
| Jessie Lacuna | 400 m vapaauinti | 4:01,70 | 46. | — | — | Ei edennyt | Ei edennyt |
| Jasmie Alkhadi | 100 m vapaauinti |  |  |  |  |  |  |
Francisco Guerreiro

| Francisco Guerreiro |
| --- | --- |

Euroopan parlamentin jäsen
 2.7.2019–  
Ryhmä:  Vihreät/EFA
Henkilötiedot
Syntynyt: 12. syyskuuta 1984 (ikä 40) Santiago do Cacém, Portugali
Kansalaisuus:  portugalilainen
Tiedot
Puolue:  sitoutumaton
Muut puolueet:  Ihmiset, Eläimet, Luonto (2019–2020)
Francisco Guerreiro (s. 12. syyskuuta 1984 Santiago do Cacém, Portugali) on portugalilainen poliitikko. Guerreiro on puoluekannaltaan sitoutumaton. Aikaisemmin hän on edustanut Ihmiset, Eläimet, Luonto-puoluetta. Guerreiro on toiminut Euroopan parlamentin jäsenenä heinäkuusta 2019 lähtien. Hän edustaa Euroopan parlamentissa vihreää ryhmää.
Aiheesta muualla

Francisco Guerreiro Euroopan parlamentin jäsenet. Euroopan parlamentti.
Fourmies

| Fourmies |
| --- | --- |

 vaakuna
 Fourmies
 Koordinaatit: 50°01′05″N, 4°03′14″E 
Valtio:  Ranska
Alue:  Hauts-de-France
Departementti:  Nord
Arrondissementti:  Avesnes-sur-Helpe
Pinta-ala:  
 – Kokonaispinta-ala:  23,0 km²
Väkiluku (2016):  12 119 
 – Väestötiheys:  527 as./km²
Kunnan numero:  59249
 
 Kunnan kotisivut 
Infobox OKVirheellinen NIMI-arvo: 
Fourmies on kunta Pohjois-Ranskassa Nordin departementissa Hauts-de-Francen alueella. Se sijaitsee lähellä Belgian rajaa.
Historia

Fourmies oli vahva tekstiiliteollisuuskeskus 1940-luvulle saakka.  Kaupungissa on tekstiiliteollisuusmuseo MTVS – musée du textile et de la vie sociale vanhassa Prouvost-Masurel -tehtaassa, jonka tiilipiippu on erityisen vaikuttava. Nordin departementti alkoi luetteloida alueellaan olevia teollisia savupiippuja vuonna 2008, kuvaillen niitä työntekijöiden kellotorneiksi. Savupiippuja juhlistetaan toukokuun ensimmäisenä päivänä. Tämä on erityisen tärkeä päivä Fourmiesin asukkaille, sillä 1. toukokuuta vuonna 1891 armeijan joukon ampuivat siellä yhdeksän mielenosoittajaa vapun päivän juhlinnassa. Tämä ampumistapahtuma tunnetaan nimellä Fusillade de Fourmies, ja se lisäsi työväen liikehdintää Ranskassa.
Urheilu

Kunnassa on järjestetty vuodesta 1928 lähtien pyöräilykilpailu Grand Prix de Fourmies.
Tunnettuja kuntalaisia

Jean Lefebvre (1919-2004), näyttelijä
Thierry Toutain (s.1962), kävelijä
Tekstiiliteollisuusmuseo
Fusillade de Fourmies
Grand Prix de Fourmies vuonna 2014, jossa Jussi Veikkanen lähtöviivalla
Aiheesta muualla

Kuvia tai muita tiedostoja aiheesta Fourmies Wikimedia Commonsissa
Francisco García

| Francisco García |
| --- | --- |
 Garcia vuonna 2011.
Henkilötiedot
Koko nimi:  Francisco Alberto García
Syntynyt: 31. joulukuuta 1981 (ikä 42) San Francisco de Macorís, Dominikaaninen tasavalta
Kansalaisuus:   Dominikaaninen tasavalta
Koripalloilija
Pelipaikka:  Heittävä takamies/ Pieni laitahyökkääjä
Pituus:  201 cm
Paino:  88 kg
NBA-varaus:  23. varaus 2005 (Sacramento Kings)
Pelaajaura
Yliopistojoukkueet
2002–2005:  Louisvillen yliopisto
Seurajoukkueet
2005–2013 2013–2016 2015 2016–2017 2017 2017 2017–2018 2018 2018 2018–2019:  Sacramento Kings Houston Rockets → Grand Rapids Drive Grand Rapids Drive KK Mega Basket Grand Rapids Drive Santa Cruz Warriors KK Mega Basket South Bay Lakers Grand Rapids Drive
Maajoukkueet
:   Dominikaaninen tasavalta
Aiheesta muualla
FIBA
| Mitalit> Maa:  Dominikaaninen tasavalta.Miesten koripallo.Pan-Amerikan kisat  | Mitalit> Maa:  Dominikaaninen tasavalta.Miesten koripallo.Pan-Amerikan kisat  | Mitalit> Maa:  Dominikaaninen tasavalta.Miesten koripallo.Pan-Amerikan kisat  | Maa:  Dominikaaninen tasavalta> Miesten koripallo. |
| --- | --- | --- | --- |
|  Hopeaa | Santo Domingo 2003 |  |  |
| AM-kilpailut  | AM-kilpailut  | AM-kilpailut  |  |
|  Pronssia | Argentiina 2011 |  |  |
Francisco Alberto García (s. 31. joulukuuta 1981 San Francisco de Macorís) on dominikaanilainen kilpauransa päättänyt koripalloilija, pelipaikaltaan heittävä takamies ja pieni laitahyökkääjä.
Louisvillen yliopistossa pelanneen Garcían varasi NBA:han vuoden 2005 varaustilaisuudessa Sacramento Kings, jota García edusti vuoteen 2013 saakka. Tämän jälkeen hän siirtyi Houston Rocketsiin. Vuosina 2015–2019 hän pelasi NBA:n kehityssarjassa ja Serbian pääsarjassa.
García pelasi myös Dominikaanisen tasavallan miesten maajoukkueessa, jota hän edusti muun muassa Espanjan MM-kilpailuissa 2014.
Aiheesta muualla

Kuvia tai muita tiedostoja aiheesta Francisco García Wikimedia Commonsissa
Profiili FIBA Archive (englanniksi)
Francisco Garcia NBA (englanniksi)
Giuliano Bonfante

Giuliano Bonfante
Giuliano Bonfante (6. elokuuta 1904 Milano – 9. syyskuuta 2005 Rooma) oli italialainen kielitieteilijä.
Bonfante toimi alansa professorina useissa yliopistoissa, kuten Princetonissa. Hän oli perehtynyt kuolleeseen etruskien kieleen. Kyseistä kieltä käsittelevissä tutkimuksissaan hän teki yhteistyötä tyttärensä Larissa Bonfanten kanssa. Hänen kirjalliseen tuotantoonsa kuuluu muun muassa Lingua e cultura degli Etruschi (1985).
Bonfante vietti 100-vuotispäiväänsä elokuussa 2004 ja oli kuollessaan täyttänyt 101 vuotta.
Evian Thonon Gaillard FC

Évian Thonon Gaillard FC on ranskalainen jalkapalloseura, joka on perustettu vuonna 2003. Seura on perustettu Gaillardin pikkukaupungissa lähellä Sveitsin rajaa, mutta vuodesta 2007 sen kotipaikka on ollut Thonon-les-Bainsissa. Seura putosi pääsarjasta Ligue 2:een keväällä 2015 ja pelaa nykyään alasarjoissa.
Historia

Seura perustettiin vuonna 2003 nimellä Football Croix-de-Savoie 74, kun FC Gaillard ja FC Ville-la-Grand yhdistivät toimintansa. Gaillard oli perustettu vuonna 1924 ja pelannut lähes koko olemassaolonsa ajan aluetasolla Ligue Rhône-Alpesissa. Seuran ensimmäinen kausi päättyi kolmanteen sijaan Championnat de France amateurin B-lohkossa ja kauden jälkeen Croix-de-Savoie nousi Nationaliin.  Menestystä ei kuitenkaan National-tasolla tullut ja kauden 2005–2006 päätteeksi Croix-de-Savoie putosi jälleen CFA:han.
Vuonna 2007 Croix-de-Savoie yhdisti toimintansa Olympique Thonon-Chablais’n kanssa ja uudeksi nimeksi tuli Olympique Croix-de-Savoie 74. Samalla seura siirtyi Gaillardista Thonon-les-Bainsiin, jossa oli vaatimukset täyttävä stadion. Kaudella 2008–2009 seura voitti CFA:n B-lohkon ja nousi jälleen Nationaliin. Kesällä 2009 seuran nimi muutettiin nykyiseen muotoonsa, kun seuran kunniapuheenjohtajaksi tuli Danonen johtaja Franck Riboud. Riboud'n johdolla Évian alkoi panostaa seuraorganisaation ja junioritoiminnan kehittämiseen. Tammikuussa 2010 seuran päävalmentajaksi tuli Bernard Casoni , joka johdatti seuran sensaatiomaisesti Nationalin mestariksi ja nousuun Ligue 2:een.
Nousu Ligue 2:een aiheutti Évian’lle ongelmia stadionin suhteen, sillä Stade Joseph-Moynet ei täyttänyt LFP:n asettamia vaatimuksia. Seura olisi halunnut pelata kotiottelunsa Sveitsiin puolella Stade de Genèvellä, mutta stadionin kotijoukkueen Servette FC:n mukaan kenttä ei välttämättä kestäisi kahden joukkueen pelejä.  Ranskan jalkapalloliitto asettui tukemaan Évian'n pyrkimyksiä pelata Genevessä, mikäli UEFA hyväksyy siirron.  UEFA ei kuitenkaan hyväksynyt siirtymistä, vaan piti Annecyssä sijaitsevaa Parc des Sportsia parempana vaihtoehtona.
Kaudella 2010–2011 Évian pelasi Bernard Casonin alaisuudessa loistavan kauden ja varmisti historiallisen nousunsa pääsarjaan kierros ennen sarjan päätöstä.  Évian aloitti historiansa ensimmäisen liigakauden kohtuullisen hyvin ja oli syyskauden jälkeen liigassa 11:s. Casoni ilmoitti jouluna 2011, ettei jatka päävalmentajana kauden jälkeen. Seurajohto ei jäänyt odottelemaan kesään, vaan erotti Casonin 1. tammikuuta 2012.  Seuraavana päivänä hänen seuraajakseen palkattiin Pablo Correa.
Meriitit

Ligue 2: 2011
National: 2010
CFA:n B-lohko: 2009
Entisiä valmentajia

Bernard Casoni
Pablo Correa
Safet Sušić
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen kotisivu
Freddy vs. Jason vs. Ash

| Freddy vs>  Jason vs. Ash |
| --- | --- |

Kustantaja:  Dynamite Entertainment
Julkaisuaika:  2007–2008
Sivumäärä:  144
Päähahmo(t):  Jason Voorhees Freddy Krueger Ash Williams
Kirjoittaja(t):  James Kuhoric Tarina:  Jeff Katz
Kuvittaja(t):  Jason Craig
Väri(t):  Thomas Mason
Kansitaiteilija:  J. Scott Campbell  Eric Powell
Luoja(t):  Wes Craven Victor Millen Ron Kurz Sean S. Cunningham Tom Savini Sam Raimi
Sarja: Perjantai 13. päivä Painajainen Elm Streetillä Evil Dead
Edeltävä:  Freddy vs. Jason (2003) Pimeyden armeija (1993)
Seuraava:  Freddy vs. Jason vs. Ash: Nightmare Warriors (2009)
Freddy vs. Jason vs. Ash on vuonna 2007 alkanut, Dynamite Entertainmentin ja WildStormin julkaisema sarjakuva. Se on epävirallista jatkoa vuoden 2003 elokuvalle Freddy vs. Jason. Freddy vs. Jason vs. Ash sai puolestaan jatkoa vuoden 2009 sarjakuvalla Freddy vs. Jason vs. Ash: Nightmare Warriors.